Դայմի խորան

**Դայմի խորան** (), 1879 թվականին Բաթլ Քրիկ քաղաքում կառուցված Յոթերորդ օրվա ադվենտիստների չորրորդ եկեղեցի։ Շենքն այրվեց 1922 թվականին հրդեհի պատճառով ու դրա փոխարեն կառուցվեց նորը։

## Պատմություն

### Շինարարություն

Շինության անվանումը գալիս է նրա կառուցման նպատակով հավաքվող գումարից։ Ջեյմս և Էլեն Ուայթի երկրորդ որդու՝ Ջեյմս Էդսոն Ուայթի առաջարկով եկեղեցու անդամներից յուրաքանչյուրը ամսական շինարարության համար նվիրաբերելու էր 1 դայմ (10 ցենտ)։

1878 թվականի մարտին Գլխավոր վեհաժողովում քննարկման դրվեց այդ հարցը, որի արդյունքում որոշեցին կառուցել այն, քանի որ այդ ժամանակ եկեղեցուն արդեն ավելի մեծ շինություն էր հարկավոր։ Շինարարությունը սկսվեց նույն տարվա օգոստոսի 19-ն։

Շինարարության ժամանակ ամբողջ աշխարհում եկեղեցում կար մոտ 15.000 անդամ, որոնք ամսական առանձնացնում էին այդ նպատակով 1-ական դայմ, սակայն ովքեր ցանկանում էին, տալիս էի ավելի շատ։ Հարուստները հաճախ վճարում էին մինչև 100 դոլար։ Կահույքի հետ բոլոր ծախսերը միասին կազմեցին 26.275 դոլար (2025 թ. դա կկազմեր 800-900 հազար դոլար)

### Կառուցվածք

Շենք երկարություն-լայնությունը կազմում է մոտ 32 և 40 մետր։ Աշտարակի վրայի ժամացույցը գտնվում էր գետնից գրեթե 33 մետր բարձրության վրա։ Եկեղեցու տարբեր կողմերում գտնվում էր 4 մուտք։
Վերևում կար գեղեցիկ նախշերով հարուստ գունավոր ապակուց պատրաստված մեծ գմբեթ, իսկ ամբիոնի հետևում՝ երեք վիտրաժային պատուհաններ, որոնք պատկերում էին Տասը պատվիրանները։ Երգչախմբի տարածքի առջևի հարթակի տակ մկրտության ավազան կար։ 
մինի
Դահլիճի կողքին կար գրասենյակ եւ վեց սենյակներ նախատեսված Շաբաթօրյա դպրոցի անցկացման համար։ 
Գլխավոր դահլիճում կար 900 նստատեղ, իսկ պատշգամբում՝ ևս 1.450, այդ թվում նաև պատի երկայնքով նստատեղեր և լրացուցիչ աթոռներ։ Դեպի պատժամ տանում էին երկու նրբագեղ աստիճաններ։ Երբ բարձրացնում էին մյուս սենյակները դահլիճից բաժանող ապակե միջնապատերը՝ ընդլայնելով տարածքը հյուսիսից, հարավից և արևելքից, այնտեղ տեղավորվում էր ևս 850 մարդ։ Ամբողջ տարածքում միանգամից կարող էր տեղավորվել 3.200 մարդ։
մինի

### Բացում

Նոր եկեղեցու հանդիսավոր բացումը կայացավ 1879 թվականի ապրիլի 20-ին: Բացման օրը այնտեղ ներկա էին 3.649 մարդ: Քանի որ նստարանները նախատեսված էին 3.200 հոգու համար, բերեցին հավելյալ աթոռներ, իսկ մի մասն էլ նստեցին աստիճաններին։ Դրանից հետո շինությունը դարձավ եկեղեցու երևելի կենտրոններից մեկը։

## Նշանակություն

Այս եկեղեցին համարվում էր Ջեյմս Ուայթի կարիերայի արժանի գագաթնակետը։ Այդ տարի նա վերջին անգամ ընդունեց Գլխավոր վեհաժողովի նախագահությունը և մահացավ 1881 թվականին։

Դայմի խորանում է կայացրել 1901 թվականի ՅՕԱ Գլխավոր վեհաժողովի նստաշրջանը, որը մեծ նշանակություն է ունեցել եկեղեցու համար և նպատակաուղղված է եղել եկեղեցու վերակազմավորմանը, ղեկավարման և վարչատարածքային բաժանման բարելավումների անցկացմանը։ Հետագայում այդ գործը շարունակվեց 1903 թվականին Օքլենդում կայացած ԳՎ նստաշրջանին։
[մինի|[Էլեն Ուայթը 1901 թ. Գլխավոր վեհաժողովի նստաշրջանին ելույթ ունենալիս]]
1915 թվականի հուլիսի 16-ին մահացավ Էլեն Ուայթը։ Հուլիսի 25-ին Դայմի խորանում կայացավ նրա հուղարկավորության գլխավոր արարողությունը, որին ներկա էին հազարավոր յոթերորդ օրվա ադվենտիստներ։ Այնտեղ ներկա էին նաև Գլխավոր Վեհաժողովի տարբեր աշխատակիցներ, ներառյալ նախագահ Արթուր Դանիելսի։ Բացի նրանից փլույթ ունեցան Սթիվեն Հասկելը և ուրիշներ։
մինի|Է. Ուայթի հուղարկավորության արարողությունը (1915 թ. հուլիսի 25)
Դրանից հետո նրան թաղեցին Օուք Հիլի գերեզմանատանը՝ իր ամուսին Ջեյմս Սփրինգեր Ուայթի կողքին։

## Հրդեհ

Ամբողջ շինությունը այրվեց 1922 թվականի հունվարի 7-ին տեղի ունեցած խոշոր հրդեհի պատճառով։ Աղյուսե ծածկույթի ներսում գտնվող մեխերի միջև ընկած բաց տարածքներում վերև շարժվող քամիները բոլոր կողմերից ձևավորել էին օդափոխիչ ծխնելույզներ: Երբ հրդեհը հայտնաբերվեց, շենքը փրկել անհնար էր։
Հրդեհի ժամանակ խորանի նկուղը լցված էր Միչիգանի կոնֆերանսին պատկանող մեծ թվով աթոռներով, ինչպես նաև ճամբարի հանդիպումների պարագաներով, ինչպիսիք են վրանները, մահճակալները, անկողնային պարագաները և ամանեղենը։
Ընդհանուր պատճառած վնասը գնահատվում էր 85.000 դոլար։ Ապահովագրությունը փոխհատուցեց միայն 20.000-ը, որը հազիվ թե բավարար լիներ միայն նկուղում գտնվող ճամբարի հանդիպումների սարքավորումները փոխարինելու համար:
մինի
Հունվարի 9-ին՝ երկուշաբթի առավոտյան հայտարարվեց, որ խորանը կվերակառուցվի և այդ տեղի վրա կկառուցվի նորը։ Այդպես էլ եղավ։
մինի

## Տես նաև
*Յոթերորդ օրվա ադվենտիստների եկեղեցի

## Ծանոթագրություններ

մինի

Կատեգորիա:Բողոքականություն